Държавен вестник, бр. 80, 2016 г., стр. 53

БРОЙ  80	
Д Ъ Р Ж А В Е Н  В Е С Т Н И К 	
СТР.  53  
1. Издава разрешение за доброволно прекра-
тяване на Взаимозастрахователна кооперация 
„Добруджа – М – Живот“, ЕИК 124116128, със 
седалище и адрес на управление Добрич, ул. 
Независимост 4А.
2. Отнема лиценза за извършване на дейност 
по застраховане на Взаимозастрахователна коопе-
рация „Добруджа – М – Живот“, ЕИК 124116128. 
На основание чл. 13, ал. 3 от Закона за Коми-
сията за финансов надзор във връзка с чл. 132, 
ал. 2, т. 8 и чл. 149, ал. 1 от Административ-
нопроцесуалния кодекс решението подлежи на 
обжалване пред Върховния административен 
съд на Република България в 14-дневен срок от 
съобщаването му. 
Председател: 
К. Караиванова
8054
СТОЛИЧНА ОБЩИНА
РЕШЕНИЕ № 555 
от 28 юли 2016 г.
Проектът за ПУП на м. Ж.к. Дружба 1 – I и 
II част, цели преструктуриране на жилищния 
комплекс, осигуряване на пълното запазване на 
зелените площи, както и обособяване на урегу-
лирани поземлени имоти с предназначение за 
озеленяване за постигане на необходимия мини-
мум обществени озеленени площи, поради което 
проектът е възложен по реда на чл. 124, ал. 2 ЗУТ 
и е изработен със средства от общинския бюджет.
С писмо изх. № ТП-92-00-22 от 2.04.2007 г. е 
възложено изработване на ПРЗ за м. Ж.к. Друж-
ба 1 – I и II част, район „Искър“. Приложено е 
задание за проектиране.
Възлагането е потвърдено със заповед № РД-
09-50-337 от 2.03.2010 г. и заповед № РД-09-50-1216 
от 24.11.2009 г. на главния архитект на СО, с която 
в изпълнение предвижданията на общия устрой-
ствен план на Столичната община, програмата 
за преструктуриране на жилищните комплекси 
и на основание чл. 124, ал. 2 ЗУТ е допуснато 
изработването на план за регулация и режими 
на застрояване за преструктуриране на жилищен 
комплекс на м. Ж.к. Дружба 1 – I и II част.
С писмо № ТП-92-00-112 от 25.07.2008 г. е из-
пратено обявлението за съобщаване на проекта до 
директора на „Държавен вестник“ на основание 
чл. 128, ал. 2 ЗУТ, както и до кмета на район 
„Искър“ – проектите и обявлението.
Обявлението е обнародвано в „Държавен 
вестник“ – бр. 68 от 1.08.2008 г. 
Постъпилите възражения са изпратени с писмо 
№ 6602-180(1) от 21.11.2008 г. на главния архитект 
на район „Искър“.
Със заповед № 1265 от 15.10.2008 г. на кмета 
на район „Искър“ е наредено провеждането на 
обществено обсъждане.
С писмо № 6602-180(2) от 8.12.2008 г. район 
„Искър“ връща проекта заедно с постъпилите 
възражения, становищата от общественото об-
съждане и други документи от процедурата по 
съобщаването.
На заседание на ОЕСУТ с протокол № ЕС-
Г-130 от 9.12.2008 г., т. 61, е взето решение за 
възлагане на заснемане на съществуващата 
растителност и изпълнение на процедурите по 
чл. 19, ал. 4 ЗУЗСО, изработване на план-схеми 
на инженерната инфраструктура по смисъла на 
чл. 108 ЗУТ и представяне на доказателства по 
чл. 22, ал. 5 ЗУТ.
Проектът заедно с постъпилите възражения 
и становища от общественото обсъждане са 
разгледани от ОЕСУТ с протоколи № ЕС-Г-23 
от 24.02.2009 г., т. 33, и № ЕС-Г-39 от 7.04.2009 г., 
т. 45, като е взето решение същият да се кори-
гира по уважените възражения и служебните 
предложения, след което да се изпрати в СОС за 
одобряване. С решение по протокол № ЕС- Г-46 от 
28.04.2009 г., т. 40, ОЕСУТ допълва предходните 
си решения, а именно: ОП „Софпроект – ОГП“ 
да организира отразяването на направените пре-
поръки и необходимите корекции.
На заседание на ОЕСУТ с решение по протокол 
№ ЕС-Г-14 от 9.02.2010 г., т. 30, допълнително са 
направени служебни предложения по проекта.
Представен е коригиран проект в съответствие 
с решенията на ОЕСУТ с обяснителна записка.
С писмо изх. № ТП-92-00-112/200 от 12.03.2010 г. 
е изпратено обявлението за съобщаване на проекта 
до директора на „Държавен вестник“ на основа-
ние чл. 128, ал. 2 и 10 ЗУТ, както и до кмета на 
район „Искър“ – за съобщаване на проектите и 
обявлението, както и придружаващите ги схеми 
на инженерната инфраструктура по смисъла на 
чл. 108, ал. 2 ЗУТ.
Обявлението е обнародвано в „Държавен 
вестник“ – бр. 31 от 23.04.2010 г.
Със заповед № 354 от 21.04.2010 г. на кмета 
на район „Искър“ е наредено провеждането на 
обществено обсъждане.
С писма № 6602-180(5)/08 от 1.06.2010 г. и 
№ 6602-180(6)/08 от 14.06.2010 г. район „Искър“ 
връща в НАГ проекта заедно с постъпилите 
възражения, становищата от общественото об-
съждане и други документи от процедурата по 
съобщаването.
Проектът, постъпилите възражение и станови-
щата от общественото обсъждане са разгледани от 
ОЕСУТ с протокол № ЕС-Г-61 от 22.06.2010 г., т. 5, 
допълнен с протокол № ЕС-Г-16 от 22.02.2011 г., 
т. 33, като е взето решение, че приема проекта и 
го изпраща в СОС за одобряване след корекции по 
уважените възражения и служебни предложения. 
Служебните предложения на експертния съвет са, 
както следва: проектантите да прецизират балан-
са на територията, като представят в таблиците 
подробно зелените площи с широко обществено 
ползване и зелените площи за ограничено полз-
ване в рамките на УПИ, представената схема на 
високата дървесна растителност да се завери от 
дирекция „Зелена система“ при СО по смисъла 
на чл. 19, ал. 4 ЗУЗСО, представената комбини-
рана схема на инженерната инфраструктура да се 
съгласува от експлоатиращите дружества и да се 
изпълнят изискванията на чл. 22 ЗУТ. Представен 
е подробен списък на УПИ, за които е необхо-
димо сключването на предварителни договори 
за прехвърляне на собственост по смисъла на 
чл. 15, ал. 3 или чл. 17, ал. 3 ЗУТ.